stanford-oval/wikipedia huggingface dataset:
Voitte suudella sulhasta

| Voitte suudella sulhasta> I Now Pronounce You Chuck and Larry |
| --- | --- |

Ohjaaja:  Dennis Dugan
Käsikirjoittaja:   Alexander Payne  Jim Taylor  Barry Fanaro 
Tuottaja:   Adam Sandler  Tom Shadyac 
Säveltäjä:  Rupert Gregson-Williams
Kuvaaja:  Dean Semler
Leikkaaja:  Jeff Gordon
Pääosat:   Adam Sandler  Kevin James  Jessica Biel  Ving Rhames  Steve Buscemi  Dan Aykroyd 
Valmistustiedot
Valmistusmaa:  Yhdysvallat
Tuotantoyhtiö:  Universal Pictures
Levittäjä:  UIP-Dunafilm Netflix
Ensi-ilta:   Filippiinit, Japan 29. heinäkuuta 2007  Yhdysvallat 20. heinäkuuta 2007  Alankomaat 26. heinäkuuta 2007  Yhdistynyt kuningaskunta 21. syyskuuta 2007  Suomi 16. marraskuuta 2007 
Kesto:  110 minuuttia
Alkuperäiskieli:  englanti
Budjetti:  85 miljoonaa dollaria
Aiheesta muualla
IMDb 
Elonet
AllMovie
Infobox OKNimi-testi OK: 
Voitte suudella sulhasta (I Now Pronounce You Chuck and Larry) on vuonna 2007 valmistunut yhdysvaltalainen komediaelokuva. Sen ohjasi Dennis Dugan ja elokuvassa näyttelivät Adam Sandler, Kevin James, Jessica Biel, Ving Rhames, Steve Buscemi ja Dan Aykroyd. Elokuvan ensi-ilta Yhdysvalloissa oli 20. heinäkuuta 2007 ja Suomessa 16. marraskuuta 2007.
Juoni

Chuck Levine (Sandler) ja Larry Valentine (James) ovat ylimpiä ystäviä ja toimivat palomiehinä. Larry on leski-isä, joka rakastaa lapsiaan, kun Chuck puolestaan viettää rattoisaa sinkkuelämää. Ongelmia ilmenee kun vakuutusyhtiö vaatii että Larrylla pitäisi olla virallinen kumppani, tai muuten hänen lapsensa eivät järjesty hänen henkivakuutuksensa edunsaajiksi. Chuck on palveluksen velkaa ystävälleen ja vastahakoisesti suostuu kulissihomoavioliittoon. Tuoreen pariskunnan täytyy näytellä yhteiselämää aloittavaa, toisiinsa täysin rakastunutta paria. Tästä tulee entistä hankalampaa kun Chuck huomaa rakastuneensa ”homoparin” asioita hoitavaan asianajajaan...
Robert Livingston

| Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Mitalit> Maa:   Yhdysvallat.Miesten jääkiekko. Olympialaiset  | Maa:   Yhdysvallat> Miesten jääkiekko. |
| --- | --- | --- | --- |
|  Hopeaa | Lake Placid 1932 |  |  |
Robert Cambridge ”Bob” Livingston (3. marraskuuta 1908 Lawrence, New York – 2. huhtikuuta 1974 New Canaan, Connecticut) oli yhdysvaltalainen jääkiekkoilija ja olympiamitalisti.
Princetonin yliopistossa opiskellut Livingston kuului Yhdysvaltain miesten maajoukkueen kokoonpanoon sen saavuttaessa olympiahopeaa Lake Placidissa 1932.
Aiheesta muualla

Robert Livingston Kansainvälinen olympiakomitea. (englanniksi)
Bonaventura

| Bonaventura |
| --- | --- |
 Vittorio Crivelli, Bonaventura, noin 1500.
Henkilötiedot
Syntynyt: 1221
Kuollut: 15. heinäkuuta 1274
Koulutus ja ura
Koulukunta:  skolastiikka
Opettaja:  Alexander Halesilainen, Eudes Rigaud ja Jean de la Rochelle
Bonaventura (1221 – 15. heinäkuuta 1274) on tunnetuimpia fransiskaaniteologeja. Hänen teologiassaan skolastinen oppineisuus yhtyy mystiikkaan.
Elämä

Bonaventura syntyi Bagnareassa, Toscanassa, Italiassa. Hänen äitinsä omisti hänet kirkolle. Hänen nimensä Bonaventura sanotaan tulevan Franciscus Assisilaiselta, joka suoritti hänelle ihmeparantamisen. Hän liittyi fransiskaaniveljistöön vuonna 1243 ja opiskeli Pariisissa mahdollisesti Alexander Halesilaisen oppilaana, ja varmuudella Alexanderin seuraajan Johannes Rochellelaisen oppilaana. Hän seurasi tämän virassa vuonna 1253.
Kolme vuotta aiemmin hänen maineensa oli saanut aikaan sen, että hänelle annettiin lupa luennoida Petrus Lombarduksen Sentensseistä, ja vuonna 1255 hän valmistui tohtoriksi. Seuraavana vuonna hänestä tuli koko veljistön johtaja. Hänen käskystään Roger Baconia kiellettiin luennoimasta Oxfordin yliopistossa, ja tämä laitettiin Pariisin tarkkailuun. Hänellä oli merkittävä rooli myös paavi Gregorius X:n valinnassa. Paavi palkitsi hänet Albanon kardinaalin ja piispan viroilla, sekä pyysi tätä osallistumaan Lyonin toiseen kirkolliskokoukseen vuonna 1274. Bonaventura kuoli kokouksen aikana.
Aikalaiset selvästikin arvostivat Bonaventuraa, sillä hänelle annettiin arvonimi Doctor Seraphicus, ”serafiopettaja”, ja Dante sijoitti hänet Jumalaisessa näytelmässä Paratiisiin. Paavi Sixtus IV kanonisoi hänet pyhimykseksi vuonna 1482, ja Sixtus V luki hänet kirkon kuuden merkittävimmän opettajan joukkoon vuonna 1587.
Suomennetut teokset

Pyhä Franciscus ja rouva Köyhyys. Pyhän Franciscuksen romanssi rouva Köyhyyden kanssa. Franciscuksen lyhyt legenda.  ((Sacrum commercium Sancti Francisci cum Domina Paupertate, 1227; Legenda minor S. Francisci, 1260.) Johdanto, suomennos, selitykset: Seppo A. Teinonen. Kristillisen mystiikan klassikot 4)  Helsinki:  Kirjapaja, 1985.  ISBN 951-621-572-6
Sielun matka Jumalaan.  ((Itinerarium mentis in Deum, 1259.) Johdanto, suomennos, selitykset: Seppo A. Teinonen. Suomalaisen teologisen kirjallisuusseuran julkaisuja 150)  Helsinki:  Suomalainen teologinen kirjallisuusseura, 1987.  ISBN 951-9111-62-X
Aiheesta muualla

Wikimedia Commonsissa on kuvia tai muita tiedostoja aiheesta .
Robinson, Paschal: St. Bonaventure Catholic Encyclopedia. 1911. New York:  Robert Appleton Company. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Chile  Espanja  Ranska 2  BnF data 2  Katalonia  Saksa  Italia  Israel  Suomi (KANTO)  Yhdysvallat  Ruotsi  Japani  Tšekki  Australia  Kreikka  Korea  Kroatia  Alankomaat  Puola  Portugali  Vatikaani 
Tieteilijät:  CiNii 
Henkilöt:  Dizionario Biografico degli Italiani  Deutsche Biographie  DDB  Trove 
Muut:  RISM  SNAC  IdRef 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Bonaventure
Keskiajan filosofia
Alkuin
Rabanus Maurus
Johannes Scotus Eriugena
Avicenna
Petrus Damianus
Avicebron
Anselm Canterburylainen
Roscellinus
Bernardus Chartreslainen
Theodoricus Chartreslainen
Avempace
Gilbertus Porretanus
Pierre Abélard
Willelmus Concheslainen
Petrus Lombardus
Johannes Salisburylainen
Averroës
Maimonides
Robert Grosseteste
Albert Suuri
Alexander Halesilainen
Petrus Hispanus
Willelmus Auvergnelainen
Henri Ghentiläinen
Roger Bacon
Bonaventura
Tuomas Akvinolainen
Sigerus Brabantilainen
Boethius Dacialainen
Mestari Eckhart
Johannes Duns Scotus
Vilhelm Occamilainen
Jean Buridan
Godefridus Fontaineslainen
Aegidius Roomalainen
Francisco de Zurbarán, Bonaventura, noin 1640–1650.
Francisco de Zurbarán, Bonaventura, noin 1640–1650.
Käännös suomeksi
Long Time No Shit

| Long Time No Shit Studio-orkesteri Ummetus |
| --- | --- | --- |

Studioalbumin tiedot
 Äänitetty : 1995
 Studio : MTV-studiot
 Julkaistu: 1995
 Formaatti: CD-levy (FGCD 4091)   C-kasetti (FGK 4091)
 Tuottaja(t): Tattarainen
 Tyylilaji: huumori, parodia, rock, pop, laulelma
 Kesto: 40.12
 Levy-yhtiö: Flamingo Music
 Levymerkki: Flamingo
Long Time No Shit on studio-orkesteri Ummetuksen vuonna 1995 julkaistu studioalbumi. Albumin oli tarkoitus olla suomalaisten studiomuusikoiden sisäpiirin vitsi ja tehtiin parodiaksi suomalaiselle iskelmämusiikille ja se sisältää 22 kappaletta erilaisia kappaleita, jotka on tahallaan soitettu ”nuotin vierestä”. Flamingo Music julkaisi albumin CD-levynä ja C-kasettina. Julkaisu oli yksiä levy-yhtiön viimeisiä.
Taustaa ja työstö

Monet studiomuusikot olivat työssään tottuneet soittamaan siten, että kaikki taustat onnistuvat hyvin. Muusikko Kassu Halosella oli satunnaisesti tapana varsinaisten ottojen välillä alkaa svengailemaan yhtyeen kanssa siten, että yksi lähtee soittamaan ”jotain älytöntä ja muut lähtevät vapaa-palokuntalaisen otteella mukaan”. Albumin idea syntyi rumpali Vesa Aaltosen mukaan studiomuusikoiden sisäisenä vitsinä siten, että kun äänittäjät jättivät tauolle lähtiessä nauhat pyörimään, studiomuusikot soittelivat studiossa ”ihan mitä vaan”. Kerran Haloselle tuli idea, että kannattaisiko näitä tarjota levytettäväksi Flamingo Musicin tuottaja Vexi Salmelle. Halosen mukaan Salmi alkoi nauraa sitä voimakkaammin mitä pidemmälle kappaleet etenivät ja loppujen lopulta Salmi tuli lopputulokseen, että näistä voisi jopa koota levyn. Kitaristi Juha Björnisen mukaan levy-yhtiö Flamingo oli tuolloin jo taloudellisissa vaikeuksissa, mutta se ei estänyt Salmea tuottamasta ja tekemästä näistä levyä.
Kappaleita valitessa työryhmälle iski vaikeuksia, koska vaihtoehtoja oli aivan liikaa. Albumille päätyi lopulta 22 kappaletta, jotka soitettiin hyvin persoonallisella otteella. Näitä olivat muun muassa ”Hindustan” (oik. Tsingis Khan), Arlandaa (Dirlanda), Buldoggi, turvokki, vuokko ja Minimoog (Anttilan keväthuumaus) sekä ”Uunolta palo mankka” (Paloma Blanca). Mukana on myös kappale, jossa Halonen soittaa kosketinsoittimilla ”maailman nopeimman” pianosoolon Ilmo Lounasheimon selostamana.
Muusikoille keksittiin virolaiset, slaavilaiset tai omituiset peitenimet. Kosketinsoittaja Halosen nimeksi tuli Dimitri Moskowits, kitaristi Björnisen Roudar von Distortnäs ja rumpali Aaltosen nimeksi Kalju Ots. Aaltosen mukaan levy on ainoa julkaistu äänite, jolla hän laulaa Halosen kanssa yhdessä. Mukaan otettiin myös basisti Harri Rantanen, joka sai peitenimen Rune Pattersson. Yhtyettä tukevat myös kitaristi Jarmo Nikku, basisti Jari Heino ja rumpali Anssi Nykänen. Tuottaja Vexi Salmen peitenimeksi tuli Tattarainen. Albumin kanteen oli tarkoitus laittaa koko yhtye vanhan kansakoulun ulkokäymälään eli huussiin, mutta sopivaa ei löydetty. Lopulta kanteen päätyi kuva koivumetsässä olevasta punaisesta huussista.
Kappaleet

Kaikki sovitukset studio-orkesteri Ummetus.
Hindustan – 2.49 (alkup. ”Tsingis Khan”, säv. & san. Bernd Meinunger – Ralph Siegel, suom. san. Ummetus)
Rekei okei – 0.51 (alkup. ”Reggae OK”, säv. Jim Pembroke)
Liisaan törmäsin – 2.39 (alkup. ”So Whatʼs New”, säv. Peggy Lee – John Pisano)
Tiikerihai – 2.21 (alkup. ”Tiger Shark”, säv. Peter Hodgkinson)
Titicatajärven jäät – 1.30 (alkup. ”Eldankajärven jää”, säv. Alfréd Márkus)
Pikadör – 1.50 (alkup. ”Picador”, säv. Max Oscheit)
Laskiaisjenkka – 1.15 (säv. Kalju Ots)
Dilaila – 2.04 (alkup. ”Delilah”, säv. Les Reed, suom. san. Ummetus)
Natsisaksassa yksin oli eksynyt – 1.23 (alkup. ”Lesken lempi”, säv. Erkki Salama, san. Ummetus)
Hän jompaan kumpaan suuntaan katsoo kieroon – 1.23 (alkup. ”El cumbanchero”, säv. Rafael Hernández Marín, suom. san. Ummetus)
Vaunut on vierineet – 3.07 (alkup. ”Valkoakaasiat / Belaja akatsija”, säv. trad., suom. san. Pertti Reponen)
Ålands War – 0.47 (alkup. ”Oolannin sota”, säv. trad., san. Ummetus)
In the Mood (Nyt on näytön paikka) – 2.18 (säv. Joe Garland)
Arlandaa – 2.55 (alkup. ”Dirlanda”, säv. Pantélis Gkínis, suom. san. Dimitri Moskowitz)
Buldoggi, turvokki, vuokko ja Minimoog – 2.30 (alkup. ”Anttilan keväthuumaus”, ”Kaunis Veera / Balladi Saimaalta” & ”Orpopojan valssi”, säv. Evert Taube – Harry Bergström – trad.)
Balkanys Mountain – 1.00 (alkup. ”Suomen kaartin paluulaulu”, säv. tuntematon, san. Ummetus)
Amerikan kansalliskoira – 1.45 (alkup. ”(How Much Is) That Doggie in the Window?”, säv. Bob Merrill – D. Moskowitz – Roudar von Distortnäs)
Uunolta palo mankka – 1.20 (alkup. ”(Una) Paloma Blanca”, säv. Johannes Bouwens)
Trumpet – nybläjä vaba bäev – 1.27 (alkup. ”Buglerʼs Holiday”, suom. ”Trumpetin soittajan vapaapäivä”, säv. Leroy Anderson)
Chokolat hjärtan – 1.32 (alkup. ”Mamaʼs Pearls”, säv. Geoffrey Clarkson – Harry F. Clarkson – D. Siegmann)
Jätkän humppa – 1.50 (säv. Paavo Melander)
Wipe Out – 1.36 (säv. Bob Berryhill – Pat Connolly – Jim Fuller – Ron Wilson)
Lähteet:
Tekijät > Studio-orkesteri Ummetus

Kassu Halonen eli Dimitri Moskowitz – laulu, kosketinsoittimet
Juha Björninen eli Roudar von Distortnäs – kitarat
Harri Rantanen eli Rune Pattersson – laulu, basso
Vesa Aaltonen eli Kalju Ots - laulu, rummut
+
Jarmo Nikku – kitarat
Jari Heino – laulu, basso
Anssi Nykänen – laulu, rummut
Lähteet:
Tekijät > Tuotanto

Vexi Salmi eli Tattarainen – tuottaja
Jorma Hämäläinen ja Jari Laasanen / MTV-studiot – äänitys ja miksaus
Lähteet:
Aiheesta muualla

Long Time No Shit discogs.com-sivustolla (englanniksi)
Long Time No Shit Spotify-suoratoistopalvelussa
Long Time No Shit fono.fi-sivuston äänitetietokannassa
Eduardo Mendoza

| Eduardo Mendoza Garriga |
| --- | --- |
 Mendoza Madridissa vuonna 2008.
Henkilötiedot
Syntynyt: 11. tammikuuta 1943 (ikä 82) Barcelona, Katalonia, Espanja
Ammatti:  kirjailija
Kirjailija
Äidinkieli: espanja, katalaani
Tuotannon kieli: katalaani, espanja
Esikoisteos:  La verdad sobre el caso Savolta (1975)
Pääteokset:  Ihmeiden kaupunki (1986)
 Nimikirjoitus
Palkinnot
 European Book Prize 2013 
Aiheesta muualla
Löydä lisää kirjailijoitaKirjallisuuden teemasivulta
Eduardo Mendoza Garriga (s. 11. tammikuuta 1943 Barcelona, Katalonia, Espanja) on espanjalainen kirjailija. Hän opiskeli 1960-luvun alkupuolella oikeustieteitä. Hän asui vuosina 1973–1982 New Yorkissa, jossa hän toimi Yhdistyneissä kansakunnissa tulkkina.
Tuotanto

Mendozan teoksissa kuvataan Barcelonan elämää aivan kuin kaupunki olisi yksi teosten henkilöhahmoista. Kirjailija on saanut vaikutteita salapoliisiromaaneista, ja hän on julkaissutkin muutamia dekkareita. Kunnianhimoisimmissa Mendozan teoksissa näkyy laajempiakin vaikutteita Espanjan kirjallisesta perinteestä, kuten veijari- ja ritariromaaneista.
Mendozan esikoisromaani La verdad sobre el caso Savolta ilmestyi 1975, ja hän käsittelee siinä Barcelonan muuttumista eurooppalaiseksi metropoliksi. Seuraavana vuonna hän sai siitä kriitikkojen palkinnon. Samaa aihepiiriä käsittelee hänen tapaukseksi noussut teoksensa Ihmeiden kaupunki (La ciudad de los prodigios, 1986), jossa hän kuvaa Barcelonan kehitystä vuosien 1888 ja 1929 maailmannäyttelyiden välillä. Elokuvaohjaaja Mario Camus on ohjannut sen pohjalta vuonna 1999 filmin La ciudad de los prodigios.
Vuonna 1992 ilmestyneessä romaanissa Tulvan vuosi (El Año del Diluvio) Mendoza kuvaa sisar Consuelon sisäisiä ristiriitoja tämän tavatessa Augusto Aixelân ja rakastuessa tähän. Samalla hän käsittelee siinä Espanjan sisällissodan jälkeisiä aikoja.lähde?
Mendozan kolmas merkittävä Barcelona-romaani Una comedia ligera ilmestyi 1996, ja se kuvaa 1940-lukua. Teos El misterio de la cripta embrujada on ensimmäinen hänen parodisista teoksistaan, joissa hän kertoo hullun salapoliisin tarinan. Kirja on samalla sekä salapoliisiromaani että jännityskertomus. Sen tarina jatkuu teoksessa El laberinto de las aceitunas, joka on hänen menestyneimpiä teoksiaan. Kolmas saagan romaani on La aventura del tocador de señoras (2002) ja neljäs ja viimeinen El enerdo de la bolsa y la vida (2012).
El País -sanomalehti on julkaissut jatkokertomuksina kaksi romaania Sin noticias de Gurb ja El último trayecto de Horacio Dos, jotka molemmat ovat humoristisia science fiction -romaaneja.lähde?
Vuonna 1990 ilmestyi hänen ensimmäinen katalaaninkielinen teoksensa Restauració. Hän käänsi sen itse myöhemmin espanjaksi.lähde?
Palkinnot

Mendoza sai vuonna 2010 Premio Planeta -kirjallisuuspalkinnon romaanista Kissatappelu. Madrid 1936 (Riña de gatos. Madrid 1936, 2010) ja 2013 European Book Prize -palkinnon kaunokirjallisuussarjassa samasta romaanista.
Suomennetut teokset

Ihmeiden kaupunki.  (La ciudad de los prodigios, 1986.)  Suomentanut Matti Brotherus. Helsinki:  Tammi, 1989.  ISBN 951-30-6911-7  Sarja: Keltainen kirjasto 235
Tulvan vuosi.  (El Año del Diluvio, 1992.)  Suomentanut Tarja Härkönen. Helsinki:  Tammi, 1999.  ISBN 951-31-0990-9  Sarja: Keltainen kirjasto 313
Kissatappelu : Madrid 1936.  (Riña de gatos. Madrid 1936, 2010.)  Suomentanut Matti Brotherus. Tammi, 2012.  ISBN 978-951-31-6319-8  Sarja: Keltainen kirjasto 433
Cook Islands News

Cook Islands News on Cookinsaarilla ilmestyvä sanomalehti. Sen päätoimittaja on Cameron Scott. Lehti julkaistaan kuusi kertaa viikossa. Cook Islands News oli vuoteen 1989 asti hallituksen omistama.
Aiheesta muualla

Etusivu Cook Islands News. (englanniksi)
Martti Malmi

Martti Malmi (s. marraskuu 1988) on suomalainen ohjelmoija. Hän kuului ensimmäisiin bitcoinin kehittäjiin. Hän aloitti yhteistyön bitcoinin lanseeranneen Satoshi Nakamoton kanssa vuonna 2009. Hän teki samana vuonna historian ensimmäisen bitcoinin vaihdon viralliseen valuuttaan. Hal Finney ennätti kuitenkin kokeilla bitcoinia jo häntä aiemmin.
Malmi varttui Espoossa ja opiskeli tietotekniikkaa Aalto-yliopistossa. Hän alkoi kehittää bitcoinin avointa lähdekoodia Satoshi Nakamoton kanssa vuonna 2009. Hän ylläpiti Bitcoin.org-verkkosivustoa ja perusti Bitcoin Talk -keskustelupalstan. Malmi suhtautui kielteisesti ajatukseen valtiosta valuutan ylläpitäjänä ja riippuvuuteen pankeista rahansiirtojen yhteydesä. Vuonna 2010 hän perusti bitcoinien vaihtamista varten alustan, jonka hän kuitenkin lakkautti myöhemmin. Vuonna 2011 Malmi myi suurimman osan silloisista bitcoineistaan ja osti rahoilla asunnon. Hän lopetti bitcoinin aktiivisen kehittämisen Satoshi Nakamoton vetäydyttyä hankkeen kehittelystä.
Vuosina 2014–2018 Malmi oli startup-yritys Monin työntekijä. Hän perusti vuonna 2014 Identifi-palvelun puhelimen osoitekirjaksi ja luottamusverkoksi. Vuonna 2018 Malmin palkkasi yhdysvaltalainen startup-yritys Era. Malmi on muun muassa kehittänyt Nostr-nimistä hajautettua yhteisöpalvelua, johon hän sai rahoitusta Jack Dorseyn tukemalta säätiöltä. Malmi on yksi henkilöistä, joiden on toisinaan väitetty olleen tunnistamattomaksi jäänyt Satoshi Nakamoto.
Honkajoki (yritys)

Honkajoen logo.
Honkajoki Oy on Honkajoella Satakunnassa sijaitseva kierrätysyritys, joka tekee teurasjätteistä ja maatiloilla kuolleiden eläimien ruhoista raaka-aineita muun muassa rehun, lannoitteiden ja biodieselin valmistukseen.
Yritys toimii agroekologisella toimintamallilla, joka pohjautuu luonnon omaan kiertokulkuun. Honkajoki Oy:n omistavat HKScan sekä Atria Oyj. Honkajoki-konserniin kuuluu myös tytäryhtiöt Findest Protein Oy ja GMM Finland Oy. Konsernissa työskenteli vuonna 2023 noin 152 henkilöä ja sen liikevaihto oli noin 59 miljoonaa euroa.
Honkajoki Oy:n tuotantolaitoksen yhteydessä toimii Gasumin  omistama biokaasulaitos. Laitos on valmistunut vuonna 2014 ja on alun perin Taaleritehtaan rakennuttama
Erik Wilhelm Aminoff

Erik Wilhelm Aminoff (12. syyskuuta 1926 Harbin, Mantšuria, Kiina – 7. helmikuuta 1991 Arcegno, Sveitsi) oli suomalainen hallituksen puheenjohtaja, toimitusjohtaja ja vapaaherra.
Perhe

Aminoffin vanhemmat olivat Vuoksenniska Oy:n omistaja, vuori-insinööri, vapaaherra Erik Aminoff ja Valentina Kornakoff.
Aminoff syntyi ulkomailla, jonka takia hän oppi ensin venäjän kielen ja seuraavaksi englannin kielen Filippiineillä. Ruotsin ja suomen kielet hän oppi perheen muutettua takaisin Suomeen.
Uran alkuvaihe

Aminoff valmistui 1949 kemian insinööriksi Tekniska Läroverket i Helsingforsista ja työskenteli vienti-insinöörinä Wärtsilässä. Vuosina 1951-57 hän oli myynti-insinöörinä Ekströmin Koneliike Oy:ssä sekä Insalkon johtajana 1957-66.
Kontramin perustajana ja toimitusjohtajana

Aminoff perusti Kontram Ky Aminoff & Co:n vuonna 1966, joka oli kauppahuone, joka harjoitti myös viennin ja tuonnin suunnittelutoimintaa. Kontram työllisti alkuun kuusi työntekijää ja vuosia myöhemmin kymmeniä työntekijöitä.
Yritys muutettiin osakeyhtiöksi vuonna 1972. Osakkeenomistajiksi tuli Nokia ja Jaakko Pöyry. Aminoff toimi Kontramin toimitusjohtajana vuosina 1972-1978 ja hallituksen puheenjohtajana vuodesta 1978 lähtien.
Aminoffin johtama Kontram osallistui sähkövetureiden hankinnan koordinointiin Suomessa, Loviisan ydinvoimalan rakentamiseen ja laivatelakoiden rakentamiseen Neuvostoliitossa.
Aminoffin johtaman Kontramin matala profiili miellytti Nokiaa ja Jaakko Pöyryä.
Hän luopui hallituksen puheenjohtajan tehtävästä vuonna 1980. Hän jätti Kontramin lopullisesti vuonna 1986 ja siirtyi viettämään eläkepäiviään Sveitsiin.
Aminoffia on luonnehdittu Suomen idänkaupan varhaiseksi taitajaksi.
Pohjoisvisio

Pohjoisvisio (Nordvision) on kuuden pohjoismaan julkisen palvelun yleisradioyhtiöiden: Suomen Yleisradion, Ruotsin SVT:n, Norjan NRK:n, Tanskan DR:n, Islannin RÚV:n ja Ahvenanmaan ÅRTV:n yhteistyöelin. Pohjoisvision toimintaan kuuluu muun muassa yhtiöiden välisistä television yhteistuotantoprojekteista, ohjelmien vaihdosta ja ammatillisesta yhteistyöstä vastaaminen.
Organisaatio on perustettu vuonna 1959. Islanti liittyi myöhemmin vuonna 1966. Pohjoismaiden lisäksi Pohjoisvisiossa ovat mukana liitännäisjäseninä ruotsalainen Utbildningsradion ja Tanskan DR:n kautta grönlantilainen KNR ja Färsaarten Sjønvarp Føroya (KVF). Ahvenanmaan ÅRTV liittyi Pohjoisvision jäseneksi vuonna 2020.
Pohjoisvision sihteeristö on perustettu vuonna 1971 ja se on sijainnut vuodesta 2006 alkaen Kööpenhaminassa. Organisaation rahoitusta koordinoi vuonna 1987 perustettu Pohjoisvision rahasto (Nordvisiofonden). Vuonna 2010 rahasto jakoi 10 miljoonaa euroa pohjoismaisiin tv-yhteistuotantoihin.
Aiheesta muualla

Pohjoisvisio (tanskaksi) (englanniksi)
Conan the Barbarian (vuoden 2011 elokuva)

| Conan the Barbarian |
| --- | --- |
 Ennakkojuliste
Ohjaaja:  Marcus Nispel
Käsikirjoittaja:  Thomas Dean Donnelly  Joshua Oppenheimer Dirk Blackman Howard McCain Sean Hood
Tuottaja:  Fredrik Malmberg Avi Lerner Boaz Davidson Joe Gatta George Furla
Säveltäjä:  Steve Jablonsky
Kuvaaja:  Thomas Kloss
Leikkaaja:  Ken Blackwell
Tuotantosuunnittelija:  Judy Farr
Pukusuunnittelija:  Wendy Partridge
Pääosat:  Jason Momoa
Valmistustiedot
Valmistusmaa:  Yhdysvallat
Tuotantoyhtiö:  Nu Image Millennium Films Paradox Entertainment
Levittäjä:  Lionsgate Netflix
Ensi-ilta:   19. elokuuta 2011   26. elokuuta 2011
Kesto:  112
Alkuperäiskieli:  englanti
Budjetti:  90 000 000 USD
Tuotto:  48 795 021 USD
Aiheesta muualla
IMDb 
Elonet
AllMovie
Infobox OKNimi-testi OK: 
Conan the Barbarian on vuonna 2011 ilmestynyt kolmiulotteinen seikkailuelokuva, joka perustuu kirjailija Robert E. Howardin luomaan Conan barbaari -hahmoon. Elokuvalla ei ole yhteyttä Arnold Schwarzeneggerin tähdittämiin 1980-luvun Conan-elokuviin Conan barbaari (1982) ja Conan hävittäjä (1984).
Elokuvan pääroolissa on Jason Momoa ja muissa rooleissa muun muassa Rose McGowan, Stephen Lang, Ron Perlman ja Rachel Nichols. Elokuvan on ohjannut Marcus Nispel. Kuvaukset alkoivat Bulgariassa 15. maaliskuuta 2010 ja päättyivät 5. kesäkuuta 2010. Elokuvan ensi-ilta oli 19. elokuuta 2011, Suomessa 26. elokuuta. Elokuva muutettiin kolmiulotteiseksi jälkituotannossa. Elokuva ei menestynyt kaupallisesti.
Juoni

Conanin isä murhataan ja kylä tuhotaan, minkä jälkeen hän vaeltaa vihamielisessä maailmassa toimien varkaana, merirosvona ja soturina. Conan etsii Khalar Zymiä, hänen heimonsa tuhoamisesta vastuussa olevaa sotaherraa. Matkallaan hän joutuu taistelemaan hirviöitä, Zymin kätyreitä ja Mariqueta, voimakasta noitaa vastaan.
Näyttelijät

| 0 | 1 | 2 |
| --- | --- | --- |
|  Jason Momoa  | … |  Conan   |
|  Leo Howard  | … |  nuori Conan   |
|  Rachel Nichols  | … |  Tamara: kuningattaren seuralainen, Conanin mielitietty   |
|  Ron Perlman  | … |  Corin: Seppä, kimmerialaisten johtaja, Conanin isä   |
|  Stephen Lang  | … |  Khalar Zym: keskiaasialainen sotaherra, elokuvan pahis   |
|  Bob Sapp  | … |  Ukafa: Khalar Zymin oikea käsi    |
|  Saïd Taghmaoui  | … |  Ela-Shan: varasjoukkion johtaja, joka on elämänsä velkaa Conanille     |
|  Rose McGowan  | … |  Marique: paha puoli-ihminen/noita   |
|  Nonso Anozie  | … |  Artus: Zamoralainen merirosvo, Conanin ystävä.   |
|  Milton Welsh  | … |  Remo: mustaa magiaa käyttävä soturi   |
|  Raad Rawi  | … |  Fassir: munkki ja luostarin johtaja   |
|  Steven O'Donnell  | … |  Lucius: Zymin palkkasotureiden johtaja; muotopuoli aikaisemmasta kohtaamisesta Conanin kanssa.   |
|  Diana Lubenova  | … |  Cheren: sokea jousimies   |
Aiheesta muualla

Virallinen traileri (Arkistoitu – Internet Archive)
Sakari Määttä: Conan the Barbarian (2011) 22.8.2011. Elitisti.
Antti Honkala: Conan Barbaari 9.12.2011. Filmgoer.fi. Arkistoitu 5.3.2016. Viitattu 9.12.2011.